
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 143 

1 Ιουλίου 1998 


Π ΕΡΙΕΧΟΜΕΝ Α 

ΠΡΟΕΔΡΙΚΑ ΔΙΑΤΑΓΜΑΤΑ 

191 .Καθορισμός προϋποθέσεων και διαδικασίας πρό¬ 
σληψης ειδικών επιστημονικών και μορφωτικών 
συνεργατών άρθρου 130 παρ. 1 του Ν. 2594/98 
Κύρωση ως Κώδικα του σχετίου νόμου 
«Οργανισμός του Υπουργείου Εξωτερικών», κα¬ 
θώς και των τυπικών προσόντων αυτών. 1 

192.Περιορισμός της περιφερείας αρμοδιότητος του 
Γραφείου Ακολούθου ' Οικονομικών και 
Εμπορικών Υποθέσεων {Ο.Ε.Υ.} στο Μαρόκο και 
Ίδρυση Γραφείου Ακολούθου Ο.Ε.Υ. στην 


Τυνησία. 2 

193.Ίδρυση Εργαστηρίων στο Τμήμα Φιλογογίας του 
Πανεπιστημίου Κρήτης και καθορισμός του εσω¬ 
τερικού τους κανονισμού.... 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Καθορισμός προϋποθέσεων και διαδικασίας πρόσληψης 
ειδικών επιστημονικών και μορφωτικών συνεργατών 
άρθρου 130 παρ. 1 του Ν. 2594/98 Κύρωση ως Κώδικα 
του σχετίου νόμου «Οργανισμός του Υπουργείου 
Εξωτερικών», καθώς και των τυπικών προσόντων αυ¬ 
τών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 130 παρ. 1 και 3 του Ν. 2594/98 Κύρωση ως 
Κώδικα του σχεδίου νόμου «Οργανισμός του Υπουργείου 
Εξωτερικών» (ΦΕΚ 62/τ.Α/24.3.98). 

2. Το άρθρο 25 παρ. 2 του Ν. 1943/91 (ΦΕΚ 
50/τ.Α.11.4.1991). 

3. Το Π .Δ. 410/88 «Κώδικας προσωπικού με σύμβαση 
εργασίας ιδιωτικού δικαίου του Δημοσίου». 

4. Το γεγονός ότι από τις διατάξεις του παρόντος δεν 


προκαλείται δαπάνη σε βάρος του κρατικού προϋπολογι¬ 
σμού. 

5. Την υπ* αριθμ. 324/1998 γνωμοδότηση του 
Συμβουλίου της Επικράτειας από 4.6.98, μετά από πρό¬ 
ταση του Υπουργού Εξωτερικών, αποφασίζουμε: 

Άρθρο 1 

1. Καθορίζεται ότι οι είκοσι (20) θέσεις ειδικών επιστη¬ 
μονικών ή μορφωτικών συνεργατών με σύμβαση εργα¬ 
σίας ιδιωτικού δικαίου ορισμένου χρόνου του άρθρου 
130 παρ. 1 του Ν. 2594/98 πληρούνται, κατόπιν επιλογής, 
μεαπόφασητου Υπουργού Εξωτερικών. Προηγείταιπρο- 
κήρυξη του Υπουργείου Εξωτερικών, η οποία δημοσιεύε¬ 
ται σε τρεις (3) ημερήσιες εφημερίδες της Αθήνας. 

2. Για να γίνει δεκτός ο υποψήφιος υποχρεούται να υ¬ 
ποβάλει στη Διεύθυνση Προσωπικού του Υπουργείου 
Εξωτερικών, εντός είκοσι (20) ημερών από την επομένη 
της δημοσίευσης της προκήρυξης, αίτηση-υπεύθυνη δή¬ 
λωση, στην οποία να δηλώνει: 

α. ότι έχει την ελληνική ιθαγένεια 

β. ότι είναι υγιής 

γ. ότι έχει εκπληρώσει τις στρατιωτικές του υποχρεώ¬ 
σεις ή έχει απαλλαγεί νόμιμα από αυτές, όταν πρόκειται 
για άρρενα υποψήφιο 

δ. κάθε πράξη του βίου του, η οποία θα ασκούσε επιρ¬ 
ροή στην κρίση της καταλληλότητάς του να προσληφθεί 
και ιδιαίτερα, εάν τυχόν έχει καταδικασθεί για ποινικό α¬ 
δίκημα 

ε) εάν υπηρετεί ή υπηρέτησε με οποιαδήποτε ιδιότητα 
στο Δημόσιο, σε Ν.Π.Δ.Δ. ή Ο.Τ.Α. και σε περίπτωση λύ¬ 
σης της εργασιακής σχέσης, την αιτία αυτής 

στ. ότι δεν τελεί υπό απαγόρευση ή δικαστική αντίληψη 

ζ. ότι δεν έχει παραπεμφθείμετ ελεοίόικο βούλευμαγια 
κάποιο από τα εγκλήματα του άρθρου 22 του Π.Δ. 
611/1977, έστω και εάν δεν επακολούθησε ποινική δίκη 
λόγω παραγραφής, καθώς και ότι δεν εκκρεμεί εναντίον 
του κατηγορία για οποιοδήποτε πλημμέλημα ή κακούρ¬ 
γημα. 

Μαζί με την αίτηση-υπεύθυνη δήλωση ο ενδιαφερόμε¬ 
νος πρέπει να υποβάλει τα στοιχεία εκείνα (πτυχία, δι¬ 
πλώματα ή βεβαιώσεις κατά περίπτωση), από τα οποία να 
αποδεικνύεται ότι διαθέτει τα ειδικά τυπικά προσόντα, 
που ορίζονται στο άρθρο 2 του παρόντος Προεδρικού 
Διατάγματος. 

Άρθρο 2 

Προσόντα Υποψηφίων 

Οι υποψήφιοι για τις ανωτέρω θέσεις πρέπει να διαθέ¬ 
τουν τα εξής ειδικά προσόντα: πτυχίο ή δίπλωμα ανωτά- 
του εκπαιδευτικού ιδρύματος (ΑΕΙ) της ημεδαπής ή ανα¬ 
γνωρισμένο ως ισότιμο της αλλοδαπής και επιστημονική 
εξειδίκευση σε θέματα σχετικά με τα αντικείμενα των 
Διευθύνσεων του Υπουργείου Εξωτερικών, καθώς και σε 
θέματα που αφορούν στις διεθνείς πολιτιστικές σχέσεις 
της χώρας. 

Η επιστημονική αυτή εξειδίκευση αποδεικνύεται με: (α) 
διδακτορικό δίπλωμα ελληνικού ΑΕΙ ή αναγνωρισμένο ι¬ 
σότιμο της αλλοδαπής ή (β) μεταπτυχιακό τίτλο σπουδών 
ελληνικού ΑΕΙ ή αναγνωρισμένο ισότιμο της αλλοδαπής 
και αντίστοιχη εμπειρία τουλάχιστον δύο ετών μετά την α¬ 
πόκτηση του μεταπτυχιακού τίτλου ή (γ) αντίστοιχη ε¬ 
μπειρία του λάχιστον τεσσά ρω ν (4) ετών μετά τη ν απόκτη¬ 
ση του βασικού τίτλου σπουδών και μία τουλάχιστον δη¬ 
μοσίευση σε επιστημονικό περιοδικό σε θέμα σχετικό με 
τα αντικείμενα του Υπουργείου Εξωτερικών. 

Η απαιτούμενη κατά περίπτωση εμπειρία αποδεικνύε- 
ται από βεβαίωση εργοδότη ή υπεύθυνη δήλωση του άρ¬ 
θρου 8 του Ν. 1599/1986, στην περίπτωση που δεν υπάρ¬ 
χει εργοδότης για τη χορήγηση της σχετικής βεβαίωσης 
και βιβλιάριο κύριας ασφάλισης για την καταβολή ασφα¬ 
λιστικών εισφορών κατά την αντίστοιχη χρονική περίοδο. 
Επίσης αποδεικνύεται από έγγραφο αρμόδιας ελληνικής 
ή ξένης αρχής. 

Άρτια γνώση ξένης γλώσσας συνδεομένης με αντικεί¬ 
μενο ενδιαφέροντος του Υπουργείου Εξωτερικών. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 23 Ιουνίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΟΝ 

ΘΕΟΔΩΡΟΣ ΠΑΓΚΑΛΟΣ 
-Φ- 

( 2 ) 

Περιορισμός της περιφερείας αρμοδιότητος του 

Γ ραφείου Ακολούθου Οικονομικών και Εμπορικών 

Υποθέσεων (Ο.Ε.Υ.) στο Μαρόκο και Ίδρυση 

Γραφείου Ακολούθου Ο.Ε.Υ. στην Τυνησία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 2 του Ν. 2297/1995 «Οργάνωση 
και λειτουργία των Γ ραφείων Οικονομικών και Εμπορικών 
Υποθέσεων του Υπουργείου Εθνικής Οικονομίας και άλ¬ 
λες διατάξεις». 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137τ.Α’), όπως αυτό προστέ¬ 
θηκε με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών ε- 


παγγελμστιών και άλλες διατάξεις» (ΦΕΚ 154 τ.Α’) και 
τροποποιήθηκε με το άρθρο 1 παρ. 2α του Νόμο υ 
2469/97 (ΦΕΚ 38Α). 

γ) Του άρθρου 22παρ. 3 του Ν. 2362/1995 (Α’ 247) «Περί 
Δημοσίου Λογιστικού, ελέγχου των δαπανών του 
Κράτους και άλλες διατάξεις». 

2. Την Κοινή Απόφαση του Πρωθυπουργού και του Υπ. 
Εθν. Οικονομίας με αριθ. 34001/ΔΙΟΕ 1957/9.10 1996, 
ΦΕΚ 937 Β/14.10,96 «Καθορισμός αρμοδιοτήτων των 
Υφυπουργών Εθνικής Οικονομίας». 

3. Την Κοινή Απόφαση του Πρωθυπουργού και του 
Υπουργού Οικονομικών αριθ. 1107147/1239/0006/- 
4.10.96 (ΦΕΚ 922/Β/7.10.96) «Ανάθεση αρμοδιοτήτων 
Υπουργού Οικονομικών στους Υφυπουργούς Οικο¬ 
νομικών». 

4. Την κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και 
Αποκέντρωσης αριθ. ΔΙΔΚ/Φ1/20199/5.9.97 «Ανάθεση 
αρμοδιοτήτων Υπουργού Εσωτερικών, Δημόσιας 
Διοίκησης και Αποκέντρο^σης στους Υφυπουργούς 
Εσωτερικών, Δημόσιας Διοίκησης και Αποκέντρωσης» 
(ΦΕΚ 801 /Β/5.9.97). 

5. Από τις διατάξεις αυτού του διατάγματος προκαλεί- 
ται δαπάνη σε βάρος του κρατικού προϋπολογισμού ύ¬ 
ψους 34.108.000 δρχ. περίπου για το τρέχον οικονομικό έ¬ 
τος και 55.000.000 δρχ. περίπου για καθένα από τα επό¬ 
μενα οικονομικά έτη. 

Η ανωτέρω δαπάνη καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
μείωση του ειδικού φορέα 13/130 ΚΑΕ 5184 του 
Υπουργείου, ύψους 34.108.000 δρχ. περίπου για το τρέ¬ 
χον οικονομικό έτος, με αντίστοιχη αύξηση του ειδικού 
φορέα 13/130, για την οποία έχει εκδοθεί η απόφαση α- 
ριθ. 130021/17.4.1998του Υπουργού Οικονομικών. Γιαδε 
τα επόμενα οικονομικά έτη, η δαπάνη αυτή θα ανέρχεται 
σε 55.000.000 δρχ. περίπου και θα καλύπτεται με την εγ¬ 
γραφή των σχετικών πιστώσεων στον ειδικά φορέα 
13/130 και στους οικείους ΚΑΕ. Επίσης προκαλείται εφά¬ 
παξ δαπάνη ποσού δρχ. 2.700.000 περίπου. 

6. Τη γνωμοδότηση με αριθμ. 27/15.1.1998 του 
Συμβουλίου της Επικράτειας, μετά από πρόταση του 
Υπουργού Εξωτερικών και των Υφυπουργών 
Εσωτερικών, Δημόσιας Διοίκησης και Αποκέντρωσης, 
Εθνικής Οικονομίας και Οικονομικών, αποφασίζουμε: 

Άρθρο 1 

Περιορίζεται στο Μαρόκο η περιφέρεια αρμοδιότητος 
του προβλεπομένου στο άρθρο 1 παρ. 4εδ.γ’περ. 17 του 
Ν. 2297/1995 Γραφείου Ακολούθου Οικονομικών και 
Εμπορικών Υποθέσεων (Ο. Ε,Υ.) στο Ραμπάτ. 

Άρθρο 2 

Συνιστάται στην Τυνησία, στην Πρεσβεία της Ελλάδος 
στην Τύνιδα, Γραφείο Ακολούθου Ο.Ε.Υ. με έδρα την 
Τύνιδα και περιφέρεια αρμοδιότητος την Τυνησία και την 
Αλγερία. 

Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 18 Ιουνίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΣΤΕΦ. ΜΠΕΝΟΣ 


ΕΣΩΤΕΡΙΚΩΝ 

ΘΕΟΔ. ΠΑΓΚΑΛΟΣ 


ΥΦΥΠ ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΑΛΕΞ. ΜΠΑΛΤΑΣ Ν1Κ. ΧΡΙΣΤΟΔΟΥΛΑΚΗΣ 

-♦- 

(3) 

Ίδρυση Εργαστηρίων στο Τμήμα Φιλογογίας του 
Πανεπιστημίου Κρήτης και καθορισμός του εσωτερι¬ 
κού τους κανονισμού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1) Τις διατάξεις: α) Του άρθρου 50 παρ. 1 και 7 παρ. 5 
του Ν. 1268/1982 «Γιατη δομή και λειτουργία των ανώτα¬ 
των εκπαιδευτικών ιδρυμάτων» (Α’ 87) όπως η τελευταία 
αυτή διάταξη τροποποιήθηκε με το άρθρο 48 παρ. 2 του 
Ν. 1404/83 «Δομή και λειτουργία των Τεχνολογικών 
Ιδρυμάτων {Α' 173). 

β) του άρθρου 22 παρ. 3 του Ν, 2362/1995 «Περί 
Δημοσίου Λογιστικού, ελέγχου των δαπανών του 
Κράτους και άλλες διατάξεις (Α' 247). 

γ) του άρθρου 1 περιπτ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

δ) της κοινής αποφάσεωςτου Πρωθυπουργού και του 
Υπουργού Οικονομικών αρ. 1107147/1239/006Α/4.10.96 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 922). 

2) τη γνώμη της Γενικής Συνέλευσης του Τμήματος 
Φιλολογίας του Πανεπιστημίου Κρήτης (συνεδρίαση 
6.12.95). 

3) Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη ύ¬ 
ψους 1.000.000 δρχ. για τα λειτουργικά έξοδα των εργα¬ 
στηρίων η οποία κατά το τρέχον έτος περιορίζεται στις 
500.000 δρχ. και θα βαρύνει τον προϋπολογισμό του 
Πανεπιστημίου Κρήτης (ΚΑΕ 4121) του οποίου οι εγγε¬ 
γραμμένες πιστώσεις επαρκούν. Κατά την επόμενη πε¬ 
νταετία, η ανωτέρω δαπάνη εξοικονομείται από τα έσοδα 
του εργαστηρίου κατά τα ειδικότερα προβλεπόμενα στο 
άρθρο 7 του παρόντος διατάγματος χωρίς αύξηση της 
κρατικής επιχορήγησης προς το Πανεπιστήμιο Κρήτης 
(άρθρα 29 Ατού Ν. 1558/85 «Κυβέρνηση και Κυβερνητικά 
όργανα» (Α' 137), όπως αυτό προσετέθη με το άρθρο 27 
του Ν.2081/1992, (ΑΊ54) καιτροποποιήθηκεμετοάρθρο 
1 παρ. 2α του Ν. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις»-Α' 38). 

4) Την αρ. 464/1997 γνωμοδότηση του Συμβουλλίου της 
Επικράτειας, με πρόταση του Υπουργού Εθνικής 
Παιδείας και Θρησκευμάτων και του Υφυπουργού 
Οικονομικών, αποφασίζουμε: 


Άρθρο 1 

Ίδρυση 

Ιδρύονται στο Τμήμα Φιλογογίας του Πανεπιστημίου 
Κρήτης, τα εξής εργαστήρια: 

α) Εργαστήριο Παπυρολογίας και Επιγραφικής, το ο¬ 
ποίο εξυπηρετεί διδακτικές και ερευνητικές ανάγκες στα 
γνωστικά αντικείμενα της Παπυρολογίας και της 
Επιγραφικής. 

β) Εργαστήριο Παλαιογραφίας και Αρχείου 
Μικροταινιών, το οποίο εξυπηρετεί διδακτικές και ερευ¬ 
νητικές ανάγκες, στα γνωστικά αντικείμενα της 
Παλαιογραφίας / Κωδικολογίας και της μελέτης της 
Φιλολογίας και Ιστορίας του Βυζαντινού και Νέου 
Ελληνισμού. 

Άρθρο 2 
Αποστολή 

Αποστολή κάθε εργαστηρίου είναι: 

α. Η κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος 
Φιλολογίας, καθώς και άλλων Τμημάτων του 
Πανεπιστημίου Κρήτης, σε θέματα που εμπίπτουν στα α¬ 
ντικείμενα των εργαστηρίων. 

β, Η συνεργασία με κέντρα ερευνών και ακαδημαϊκά ι¬ 
δρύματα της ημεδαπής και αλλοδαπής, με συναφείς στό¬ 
χους. 

γ. Η οργάνωση σεμιναρίων, συμποσίων, συνεδριάσεων, 
διαλέξεων, καθώς και η πραγματοποίηση δημοσιεύσεων 
και εκδόσεων. 

δ. Η παροχή υπηρεσιών κατά τα προβλεπόμενα στο 
Π.Δ. 159/1984 «Προϋποθέσεις παροχής υπηρεσιών από 
τα Πανεπιστημιακά εργαστήρια σε ιδιώτες και κάθε νομι¬ 
κής μορφής οργανισμούς» (Α' 53). 

Άρθρο 3 
Προσωπικό 

Κάθε εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Τμήματος 
Φιλολογίας, των οποίων, το γνωστικό αντικείμενο της θέ¬ 
σης τους, εμπίπτει στα ερευνητικά ενδιαφέροντα του 
Εργαστηρίου, από μέλη του Ειδικού Διδακτικού και 
Τεχνικού Προσωπικού (ΕΔΤΠ) καθώς και από μέλη του 
λοιπού επιστημονικού προσωπικού που τοποθετούνται σ’ 
αυτό. 

* 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από μέλος του 
Διδακτικού Ερευνητικού Προσωπικού (Δ.Ε.Π.) του 
Τμήματος Φιλολογίας, που ορίζεται με τη διαδικασία του 
άρθρου 28 παρ. 22του Ν. 2083/92 «Εκσυγχρονισμόςτης 
Ανώτατης εκπαίδευσης» (Α' 159). 

2. Ο διευθυντής ασκεί τις αρμοδιότητες που ορίζει το 
άρθρο7του Ν. 1268/1982 «Γιατη δομή και λειτουργίατων 
Ανωτάτων Εκπαιδευτικών Ιδρυμάτων» (Α' 87) και επιπλέ¬ 
ον: Συντονίζει το διδακτικό (προπτυχιακό - μεταπτυχιακό) 
και ερευνητικό έργο του εργαστηρίου, καταρτίζει και υ¬ 
ποβάλλει στη Γ ενική Συνέλευση του Τ μήματος, το ετήσιο 
πρόγραμμα του εργαστηρίου και μεριμνά για την τήρησή 
του, μεριμνάγιατηστελέχωσητου εργαστηρίου, μετο α¬ 
ναγκαίο προσωπικό, μεριμνά για την οικονομική διαχείρι¬ 
ση των εσόδων του εργαστηρίου, μεριμνά για την κατα¬ 
νομή των χώρωντου εργαστηρίου, εισηγείται στη Γ ενική 

Συνέλευση του Τμήματοςτους υπεύθυνους των αναλώσι¬ 
μων υλικών και του κινητού εξοπλισμού, υπογράφει κάθε 
έγγραφο και γενικά είναι υπεύθυνος για την ομαλή και α¬ 
πρόσκοπτη λειτουργία του εργαστηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του πανεπιστη¬ 
μίου. Το ωράριο εργασίας του προσωπικού είναι αυτό που 
προβλέπεται για κάθε κατηγορία, σύμφωνα με τον εσω¬ 
τερικό κανονισμό λειτουργίας του πανεπιστημίου, 

2. Ο διευθυντής ενημερώνεται πριν από την διεξαγωγή 
κάθε εργασίας, που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει α- 
ποφασιστεί από τη Γενική Συνέλευση του Τμήματος 
Φιλολογίας και καθορίζει μέσα στα πλαίσια της αποστο¬ 
λής του εργαστηρίου τις προτεραιότητες στην χρησιμο¬ 
ποίηση οργάνων και χώρων, σε περίπτωση που δεν υπάρ¬ 
χει σχετική απόφασι. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, την χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους όπου τηρούνται ειδικοί κανόντες ασφάλειας που α¬ 
ποσκοπούν στην προφύλαξη της υγείας και αρτιμέλειας 
των εργαζομένων, καθώς και στην προστασία των οργά¬ 
νων και εγκαταστάσεώντου από βλάβες. 

4. Η χρησιμοποίηση ειδικών οργάνωντου εργαστηρίου, 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών, 
.εκπαίδευση και εξουσιοδότηση. Κινητά όργανα και σκεύη 
τα οποία παραδίδονται για την εξαγωγή εργασιών, επι- 
στρέφονται μετά τη χρησιμοποίησή τους, στην κατάστα¬ 
ση που είχαν παραδοθεί. 

5. Με εισήγηση του διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου, σύμφωνα με τις διατάξεις 
του άρθρου ΙθτουΝ. 1268/82 «Γιατη δομή και λειτουργία 
των ανώτατων εκπαιδευτικών ιδρυμάτων» καιτου άρθρου 
5του Π.Δ. 407/1980 (ΑΊ12). 

Άρθρο 6 
Εγκατάσταση 

Κάθε εργαστήριο εγκαθίσταται σε χώρους του πανεπι¬ 
στημίου. Χώρος του εργαστηρίου είναι επίσης εκείνος 
στον οποίο εκτελούνται δραστηριότητες συναφείς με την 
αποστολή του, συμπεριλαμβανομένων και των ειδικών ε¬ 
γκαταστάσεων με τον τεχνικό εξοπλισμό, για τη διενέρ¬ 
γεια των ερευνητικών προγραμμάτων. Χώρος θεωρείται 
ακόμη το γραφείο του διευθυντή, καθώς και κάθε άλλος 
χώρος που ειδικά διατίθεται για τη λειτουργία του. 


Στον χώρο εγκατάστασης, υπάρχει πινακίδα με τον τίτ¬ 
λο του εργαστηρίου. 

Άρθρο 7 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμότρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Τηνπαροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 ('3). 

δ) Τις πιστώσεις που διατίθενται από το Τμήμα 
Φιλολογίας με τη διαδικασίατου άρθρου 4 παρ. 1 (ε')του 
Ν. 2083/1992 «Εκσυγχρονισμός της Ανώτατης 
Εκπαίδευσης» (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και κληροδοσίες που 
καταλείπονται στο πανεπιστήμιο για τους σκοπούς του 
εργαστηρίου. 

Άρθρο 8 

Τηρούμενα βιβλία 

1. Γιτις ανάγκες κάθε εργαστηρίου, τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου 

- Βιβλίο περιουσιακών στοιχείων 

- Φάκελλος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και ορ¬ 
γάνων 

- Αρχείο ερευνητικών προγραμμάτων. 

2. Με απόφασητου διευθυντή μπορεί να τηρείται ακόμα 
κάθε άλλο βιβλίο ή στοιχεία που προβλέπεται από την ι- 
σχύουσα νομοθεσία, ή κρίνεται απαραίτητο για το εργα¬ 
στήριο. 

Στον Υπουργό Εθνικής Παιδείας και Θρησκευμάτων, α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Ιουνίου 1998 

